**ΕΛΛΗΝΙΚΗ ΔΗΜΟΚΡΑΤΙΑ Ιθάκη, 20/04/2021**

**ΠΕΡΙΦΕΡΕΙΑ ΙΟΝΙΟΝ ΝΗΣΩΝ Αρ.Πρωτ: 2619**

**ΝΟΜΟΣ ΚΕΦΑΛΗΝΙΑΣ**

**ΔΗΜΟΣ ΙΘΑΚΗΣ**

**Δ/ΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΥΠΗΡΕΣΙΑ ΕΣΟΔΩΝ**

**ΠΛΑΤΕΙΑ ΕΘΝ. ΑΝΤΙΣΤΑΣΗΣ, ΒΑΘΥ**

**Αρμ.: Ι. Θωμά**

**Τηλ:2674360408**

**Email:** **i.thoma@ithaki.gr**

 **ΠΕΡΙΛΗΨΗ ΔΙΑΚΗΡΥΞΗΣ**

 **ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

 **Ο Δήμαρχος Ιθάκης** προκηρύσσει ανοικτή, προφορική και πλειοδοτική δημοπρασία για την **εκμίσθωση της Δημοτικής παροχής ύδατος στη θέση Μώλος Κιονίου** για την παροχή ύδατος στα ελλιμενιζόμενα σκάφη της ΤΚ Κιονίου. Η εκμίσθωση αφορά δύο υδρόμετρα και θα γίνει για χρονική διάρκεια τριών (3) ετών από την υπογραφή της σύμβασης.

 Ο διαγωνισμός εγκρίθηκε με την αρ.39/2021 απόφαση του Δημοτικού Συμβουλίου Ιθάκης και οι όροι της διακήρυξης καταρτίστηκαν με την αρ.73/2021 απόφαση της Οικονομικής Επιτροπής. **Η δημοπρασία είναι πλειοδοτική, φανερή και προφορική** και θα διεξαχθεί σύμφωνα με τις διατάξεις του Π.Δ/τος 270/81 **τη Δευτέρα 10 Μαΐου 2021 και ώρα 11.00 στο Δημοτικό κατάστημα (Σπ. Ράζου 138) ενώπιον της Επιτροπής** διενέργειας δημοπρασιών 2021, η οποία ορίστηκε με την αρ.16/2021 απόφαση του Δημοτικού Συμβουλίου του Δήμου Ιθάκης και η οποία θα συντάξει το πρακτικό της δημοπρασίας. **Το ελάχιστο όριο προσφοράς ορίζεται στα τρία (3) ευρώ/m3 και η εγγύηση συμμετοχής στη δημοπρασία ορίζεται στο ποσό των 720,00 ευρώ.**

**Ο τελευταίος πλειοδότης υποχρεούται** να παρουσιάσει **αξιόχρεο εγγυητή**, ο οποίος θα υπογράψει τα πρακτικά της δημοπρασίας και θα ευθύνεται εξ ολοκλήρου με αυτόν για την εκπλήρωση των όρων της σύμβασης. Επίσης υποχρεούται εντός δέκα (10) ημερών από την κοινοποίηση (με αποδεικτικό παραλαβής) της κατακύρωσης της δημοπρασίας από την Υπηρεσία να προσέλθει με τον εγγυητή του για την υπογραφή της σύμβασης εκμίσθωσης.

Τα έξοδα δημοσίευσης βαρύνουν τον τελευταίο πλειοδότη. Πληροφορίες και αντίγραφα της διακήρυξης της δημοπρασίας παρέχονται τις εργάσιμες ημέρες από το γραφείο Εσόδων του Δημοτικού καταστήματος του Δήμου Ιθάκης στη διεύθυνση Πλατεία Εθνικής Αντίστασης στο Βαθύ.

 **Ο ΔΗΜΑΡΧΟΣ**

 **ΔΙΟΝΥΣΙΟΣ ΓΕΡ. ΣΤΑΝΙΤΣΑΣ**

**Να δημοσιευτεί:**

1. **Στη ΔΙΑΥΓΕΙΑ**
2. **Στην ιστοσελίδα του Δήμου Ιθάκης**
3. **Σε μία ημερήσια εφημερίδα του Νομού Κεφαλληνίας**
4. **Να τοιχοκολληθεί σε όλα τα Δημοτικά Καταστήματα**